Държавен вестник, бр. 32, 2004 г., стр. 49

Б Р О Й  32
Д Ъ Р Ж А В Е Н   В Е С Т Н И К
С Т Р .  49
(3) Забранява се влизане в резервоар или
цистерна за гориво без използване на стълба.
(4) След изпразване на горивото резервоа-
рът се изолира от свързващите го тръбопрово-
ди чрез глухи фланци.
Чл. 226. (1) Работата в резервоар за гориво
се изпълнява с наряд от бригада в състав най-
малко от трима души, като на един работещ в
резервоара се оставят двама души отвън за наб-
людаване и оказване на помощ при необходи-
мост. Последните нямат право да се отдалеча-
ват от входния люк на резервоара.
(2) В случай на прилошаване или наранява-
не на работещ вътре в резервоара наблюдава-
щите незабавно го изтеглят навън.
Раздел IV
Подгряване и подаване на течни горива
Чл. 227. При подгряване и подаване на теч-
ни горива в резервоар се забранява:
1. подгряването на горива в резервоари, съ-
оръжени с тръбни нагреватели, когато нивото
на горивото е по-малко от 0,5 m над тръбния
нагревател;
2. надвишаването на температурата на теч-
ното гориво в резервоара над максимално оп-
ределената в сертификата за горивото;
3. пълненето на резервоар със свободно па-
даща струя;
4. запълването обема на резервоара над 90 %.
Чл. 228. Отварянето на вентилите за пода-
ване на пара към тръбните подгреватели се из-
вършва внимателно без предизвикване на хид-
равлични удари.
Чл. 229. Не се разрешава подгряване или раз-
мразяване на арматура на резервоари и тръбо-
проводи за течно гориво с открит пламък. Разре-
шава се използване само на пара или гореща вода.
Г л а в а  д е с е т а
ГАЗОВО СТОПАНСТВО
Раздел I
Общи положения
Чл. 230. Тази глава се отнася за газови сто-
панства в топлоелектрически и отоплителни
централи и обхваща газорегулаторните пунк-
тове/станции, преносните и разпределителни-
те газопроводи до горелките на котлите и уре-
дите за природен газ.
Чл. 231. Работодателят със заповед определя
лице от инженеро-техническия персонал, което
отговаря за сигурната и безопасната работа на
газовото стопанство в съответствие с норматив-
ните актове по надзорните съоръжения.
Чл. 232. Не се разрешава работа по газови
съоръжения и инсталации:
1. с неизправна спирателна и изолираща
арматура/устройства;
2. без поставени знаци, които забраняват
ползване на открит огън, и знаци, които пре-
дупреждават за наличие на възпламеняващи се
и взривни вещества.
Чл. 233. В помещения и на места, където е
възможно обгазяване, трябва да има:
1. вентилация, осигуряваща най-малко три-
кратен обмен на въздуха на час;
2. необходимите по вид и брой противопо-
жарни уреди и съоръжения, определени от ор-
ганите за пожарна и аварийна безопасност;
3. табели с надписи, които забраняват полз-
ване на открит огън, и знаци за внимание.
Чл. 234. Забранява се:
1. пушенето, ползването на уреди в невзри-
возащитено изпълнение, както и открит огън
при работа в помещения с разположени газови
съоръжения;
2. използването на газопроводи като носеща
конструкция за окачване на тежести и за зазе-
мяване на електропотребители.
Раздел II
Газорегулаторни пунктове и газопроводи
Чл. 235. (1) Проверката за плътност в газо-
регулаторни пунктове, газопроводи и армату-
рата към тях се извършва с преносим прибор
във взривозащитено изпълнение или по изклю-
чение с пенообразуваща емулсия.
(2) Забранява се използване на открит огън
за проверка на пропуски на газ от газопроводна
инсталация.
Чл. 236. Забранява се отвеждането на кон-
дензат от газопроводи в общата дренажна или
канализационна мрежа. Кондензатът се отвеж-
да в предназначените съдове за съхраняване на
леснозапалими течности.
Чл. 237. (1) Преди извършване на ремонтни
работи в помещения на газорегулаторни пунк-
тове и газови инсталации се измерва и записва
в наряда съдържанието на газ във въздуха.
(2) Измерването да се извършва и в проходи-
ми подземни канали с положени газопроводи,
както и в намиращите се до 15 m от двете им
страни шахти, колектори, канали, технически
коридори, закрити естакади и други помещения.
(3) За измерването по ал. 2 се използват
газанализатори във взривозащитено изпълне-
ние съобразно категорията и групата на взрив-
ната смес.
(4) При измерени наднормени концентрации
на газ във въздуха в помещение незабавно се
осигурява допълнителна вентилация на поме-
щението и се вземат мерки за изясняване и
отстраняване на причината за обгазяването.
(5) Абсолютно се забранява пушенето, полз-
ването на невзривозащитени уреди и открит огън
при работа в кладенци, шахти, колектори, под-
земни помещения и други с газови съоръжения.
Чл. 238. Помещенията на газорегулаторни
пунктове без постоянно оперативно дежурство
се държат заключени. Ключовете се съхраня-
ват при началника на смяната на цеха/звеното,
обслужващ газорегулаторния пункт.
Чл. 239. Забранява се експлоатация на га-
зопроводи и газови съоръжения с пропуски
на газ.